CELEX: 62017CN0028
Language: et
Date: 2017-01-19 00:00:00
Title: Kohtuasi C-28/17: Eelotsusetaotlus, mille on esitanud Østre Landsret (Taani) 19. jaanuaril 2017 – NN A/S versus Skatteministeriet

18.4.2017   
            
            
               ET
            
            
               Euroopa Liidu Teataja
            
            
               C 121/12
            
         Eelotsusetaotlus, mille on esitanud Østre Landsret (Taani) 19. jaanuaril 2017 – NN A/S versus Skatteministeriet
   (Kohtuasi C-28/17)
   (2017/C 121/18)
   Kohtumenetluse keel: taani
   
      Eelotsusetaotluse esitanud kohus
   
   Østre Landsret
   
      Põhikohtuasja pooled
   
   
      Kaebuse esitaja: NN A/S
   
      Vastustaja: Skatteministeriet
   
      Eelotsuse küsimused
   
   
               1.
            
            
               Milliseid tegureid tuleb arvesse võtta selle hindamisel, kas sellises olukorras, nagu on vaatluse all põhikohtuasjas, kohaldatakse residendist äriühingutele seoses kahjumi tasaarvestamisega mitteresidendist äriühingute filiaalidele kohaldatava tingimusega „võrdväärset tingimust“ Philips’i kohtuotsuse (1) punkti 20 tähenduses?
            
         
               2.
            
            
               Kui eeldada, et Taani maksuõigusnormid ei näe ette sellist erinevat kohtlemist, nagu on käsitletud Philipsi kohtuasjas, siis kas juhul, kui mitteresidendist äriühingu püsiva tegevuskoha kahjum on ka vastuvõtva riigi maksustamispädevuses, võib kirjeldatuga sarnane tasaarvestamise keeld iseenesest kujutada endast ELTL artiklis 49 sätestatud asutamisvabaduse piirangut, mida peab põhjendama ülekaalukas üldine huvi?
            
         
               3.
            
            
               Kui see on nii, siis kas sellist piirangut saab põhjendada huviga vältida kahjumi topeltarvestamist või eesmärgiga tagada liikmesriikide vahel maksustamispädevuse tasakaalustatud jaotus, või mõlema kaalutlusega koos?
            
         
               4.
            
            
               Kui see on nii, siis kas selline piirang on proportsionaalne?
            
         
      (1)  Euroopa Kohtu 6. septembri 2012. aasta otsus C-18/11(EU:C:2012:532).